Broscuţa Mimi şi 
Prima Zăpadă 


Mini era o broscuţă tare drăgălaşă de doar un 
anişor şi îşi avea căsuţa în scorbura unui stejar bătrân din 
pădure. Într-o bună dimineaţă se trezi şi spuse: 

- Am senzaţia că e cam frig. Oare ce să fie? 

Mimi privi în jur căutând un răspuns. Toate lucrurile din 
cameră arătau normal, deci răspunsul trebuia căutat în 


altă parte. 


Până la urmă, Mimi se ridică din pat şi se duse 
la fereastră. 
— Vai! Dar ce se întâmplă? Din cer cade zahăr 


care acoperă toată pădurea! Trebuie să-mi anunţ 


neapărat prietenii de pericol! 


Mimi se îmbrăcă în grabă şi ieşi cu mult 
curaj din căsuţa ei.Ajunse într-un suflet le căsuţa 
Vrăbiuţei. O strigă, dar din căsuţa prietenei ei nu 
se auzi nimic. 

- Vai! Sigur i s-a întâmplat ceva rău Vrăbiuței. 


Căsuţa ei e plină de zahărul acesta periculos. Are 


nevoie de ajutor, dar nu pot ajunge până la ea. Am 


să alerg la Iepure şi împreună cu el vom reuși s-o 


salvăm! 


Ajunsă la casa Ilepuraşului găsi aceeaşi situație 
ca la casa Vrăbiuţei: zahăr peste tot şi dinăuntru 
nici un răspuns, nici o mişcare. 

- Ce mă fac? Şi lepuraşul are nevoie de ajutor. 
Am să alerg la Ursuleţ! 

Dar şi aici găsi acelaşi zahăr şi aceeași linişte. 


Încercă să deschidă ușa, dar era încuiată, la fel ca 


uşa lepurașului. 


Neştiind ce să facă, Mimi începu să plângă. 
Cum plângea ea aşa, auzi niște glasuri.Porni în 


direcţia lor şi ajunse la deluşorul de lângă pădure. 


Aici, ce să vezi? Delușorul nu mai era delușor şi 


derdeluş. Şi lângă derdeluş Vrăbiuţa, lepuraşul şi 
Ursuleţul, plini de sus până jos cu acel zahăr peric- 


ulos stăteau în jurul unui omuleț alb. 


Bucuroasă că i-a întâlnit, Mimi alergă spre 
ei în timp ce le striga să se ferească de zahărul 


periculos. 


- Dragii mei prieteni! Ce bine îmi pare că v-am 


găsit! Repede, salvaţi-vă! Zahărul acesta care cade 
din cer ne va acoperi pe toţi! 
Cei trei prieteni începură să râdă în hhohote. 


Mimi nu mai înțelegea nimic. 


- Dragă Mimi, spuse Iepuraşul,nu e nici un 


pericol. Pur şi simpu a venit iarna, iar ce cade din 
cer sunt fulgi de zăpadă, nimic altceva. Uite, şi 
omul de zăpadă îţi va spune același lucru. 
Omuleţul alb aprobă zâmbind. Un fulg de nea 
poposi pe nasul broscuţei care trăia prima zi de 


iarnă din viața ei. 


Prietenii ei îi mai povestiră şi cât de importantă 
este zăpada pentru copaci şi pentru pământ. Apoi 


cu toţii au început să se dea cu săniuța pe derdeluş 


sub privirile Soarelui care şi-ar fi dorit să se joace 


şi el, dar avea prea multă treabă. E tare greu să fii 


Soare! 


A fost o zi de iarnă minunată. Broscuţa, Vrăbiuța, 
Iepurașul şi Ursuleţul s-au jucat toată ziua, iar seara au 
mers cu toții acasă la Mimi unde au băut ceai de tei şi au 
făcut prima repetiție pentru colindele pe care urmau să le 
cânte în seara de Crăciun. Înainte de a-și lua „La revedere!” 
unul de la celălalt, cei patru prieteni şi-au promis că şi 


ziua următoare se vor juca tot atât de frumos. 


